**projektas**

**reg. Nr. T-110**

**2.4. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO r. vaškų gimnazijai DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO**

2021 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Pasvalio r. Vaškų gimnazijos nuostatų, patvirtintų Pasvalio rajono savivaldybės tarybos 2017 m. gegužės 24 d. sprendimu Nr. T1-111 ,,Dėl Pasvalio r. Vaškų gimnazijos nuostatų patvirtinimo“ (su visais aktualiais pakeitimais), 23 punktu ir atsižvelgdama į Pasvalio r. Vaškų gimnazijos 2021 m. gegužės 6 d. raštą Nr. S-32 ,,Patikslintas prašymas dėl ikimokyklinio ugdymo antros grupės įsteigimo Tetirvinų skyriuje“, Pasvalio rajono savivaldybės taryba nusprendžia:

1. Patvirtinti Pasvalio r. Vaškų gimnazijai didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 55,4.

2. Pripažinti netekusiu galios Pasvalio rajono savivaldybės tarybos 2021 m. kovo 31 d. sprendimą Nr. T1-67 ,,Dėl Pasvalio r. Vaškų gimnazijai didžiausio leistino pareigybių (etatų) skaičiaus patvirtinimo“.

3. Sprendimas įsigalioja 2021 m. rugsėjo 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto skyriaus

vyriausioji specialistė

Ramunė Šileikiene

2021-05-07

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO r. vaškų gimnazijai DIDŽIAUSIO LEISTINO PAREIGYBIŲ (ETATŲ) SKAIČIAUS PATVIRTINIMO**

**2021-05-07**

Pasvalys

**1. Problemos esmė.**

Pasvalio rajono savivaldybės taryba gavo Pasvalio r. Vaškų gimnazijos 2021-05-06 raštą Nr. S-32 ,,Patikslintas prašymas dėl ikimokyklinio ugdymo antros grupės įsteigimo Tetirvinų skyriuje“. Nuo 2021 m. rugsėjo 1 d. Pasvalio r. Vaškų gimnazijos Tetirvinų skyriuje planuojama vienu komplektu padidinti ikimokyklinio ugdymo grupių skaičių. Dėl šios priežasties būtina padidinti Pasvalio r. Vaškų gimnazijos didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – nuo 52,8 pareigybių iki 55,4 pareigybių (papildomai įsteigiama 2,6 pareigybių (etatų): 1,6 auklėtojo ir 1 auklėtojo padėjėjo pareigybės (etatai).

Įsteigus Tetirvinų skyriuje antrą grupę, atsirastų daugiau laisvų vietų vaikams, norintiems lankyti darželį arčiau namų. Šiuo metu Tetirvinų skyriuje yra ugdomi 2–6 metų vaikai, grupėje yra 16 vaikų (maksimalus leistinas vaikų skaičius grupėje – 16 vaikų, minimalus – 10 vaikų). Iš viso norinčių lankyti darželį yra 21 vaikas. 2021 m. kovo 1 d. duomenimis, 5 tėvų prašymai dėl vaikų priėmimo į darželį negalėtų būti patenkinti. 2021 m. vasario mėnesį vykusiame tėvų susirinkime buvo išreikštas pageidavimas dėl antros ikimokyklinės ugdymo grupės įsteigimo.

**2. Kokios siūlomos naujos teisinio reguliavimo nuostatos ir kokių rezultatų laukiama**.

Padidinus 2,6 pareigybių (etatų) skaičiumi, iš jų – 1,6 auklėtojo ir 1 auklėtojo padėjėjo pareigybe (etatai) Pasvalio r. Vaškų gimnazijai bus patvirtintas didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičius – 55,4.

**3. Skaičiavimai, išlaidų sąmatos, finansavimo šaltiniai.**

Ikimokyklinio ugdymo mokytojo 1,6 pareigybei (etatui) lėšų poreikis:

2021 metų keturiems mėnesiams – 8 600 Eur.

2022 metų dvylikai mėnesių – 25 800 Eur.

Auklėtojo padėjėjo 1 pareigybei (etatui) lėšų poreikis:

2021 metų keturiems mėnesiams – 3 100 Eur.

2022 metų dvylikai mėnesių – 9 300 Eur.

**Iš viso 2021 metų keturiems mėnesiams – 11 700 Eur.**

**Iš viso 2022 metų dvylikai mėnesių – 35 100 Eur.**

Inventoriui ir ugdymo priemonėms įsigyti lėšų poreikis:

Trijų aukštų lova – 165 Eur × 5 vnt. = 2475 Eur.

Čiužiniai – 25 Eur × 15 vnt. = 375 Eur.

Patalynė (po 2 komplektus) – 80 Eur × 15 vnt. = 1200 Eur.

Rankšluosčiai (po 2 komplektus) – 4 Eur × 15 vnt. = 60 Eur.

Rankšluostinė – 50 Eur.

Reguliuojamo aukščio stalai ir kėdutės – 155 Eur × 4 kompl. = 620 Eur.

4 durų drabužinė – 120 Eur × 4 kompl. = 480 Eur.

Komoda žaislams – 120 Eur × 2 vnt. = 240 Eur.

Nešiojamas kompiuteris – 500 Eur.

Projektorius – 500 Eur.

Indai – 200 Eur.

Žaislai – 300 Eur.

**Iš viso: 7 000 Eur**.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius, Pasvalio r. Vaškų gimnazija.

**7. Sprendimo projekto rengimo metu gauti specialistų vertinimai ir išvados**.

Nėra.

PRIDEDAMA. Pasvalio r. Vaškų gimnazijos 2021 m. gegužės 6 d. raštas Nr. S-32 ,,Patikslintas prašymas dėl ikimokyklinio ugdymo antros grupės įsteigimo Tetirvinų skyriuje“.

Švietimo ir sporto skyriaus vyriausioji specialistė Ramunė Šileikienė